Mihai Stoica, reacție după debutul lui Adrian Șut pentru echipa de seniori a naționalei României: "Are o poveste de viaţă frumoasă, de succes!"
Remiza dintre România și Irlanda de Nord (1-1) a reprezentat debutul la seniori pentru Adrian Șut, mijlocașul celor de la FCSB.
Tânărul fotbalist i-a luat locul în teren lui Răzvan Marin, în minutul 75. Mihai Stoica, oficialul "roș-albaștrilor", a comentat evenimentul care va rămâne în amintirea lui Șut.
"Are o poveste de viaţă frumoasă, de succes!"
"Eu mă bucur foarte mult că a debutat Şut. Vorbesc foarte serios. Chiar mă uitam ca prima atingere să fie buna şi a fost o recuperare. E mare lucru. A avut un parcurs în carieră. Are o poveste de viaţă frumoasă, de succes!
El a fost la 16 ani în probe şi a fost refuzat. Pentru noi este un jucător extrem de important, e al doilea căpitan al nostru. E mare lucru că a debutat în naţionala României", a spus Mihai Stoica, potrivit OrangeSport.